Korla Bohuwěr Šěca
Korla Bohuwěr Šěca (němsce Karl Traugott Schütze; * 26. awgusta 1858 w Klukšu, † 17. nowembra 1938 w Rachlowje) bě serbski wučer, přirodospytnik a spisowaćel.
Narodźi so jako syn wojnarja w ewangelskej wsy Klukš a wopytowaše wot 1872 do 1877 Krajnostawski wučerski seminar w Budyšinje. Potom bě wot 1877 do 1921 z wučerjom wjesneje šule w Rachlowje pod Čornobohom. Jako slědźer wo mjetelach je sej mjezynarodnje připóznaće nadźěłał. W serbskich a němskich časopisach wozjewješe domiznowědne nastawki, wosebje wo serbskich kónčinach južnje a wuchodnje Budyšina.
Žórła[wobdźěłać | žórłowy tekst wobdźěłać]
- Jurij Młynk: Šěca, Korla Bohuwěr. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 536
hun_Latn szl_Latn szl_Latn pol_Latn szl_Latn